Κεφτέδες μοσχαρίσιοι με μπέικον και βασιλικό
Η προσθήκη μπέικον είναι μια νόστιμη ιδέα, που δίνει και την απαραίτητη λιπαρότητα στον κιμά και την υπέροχη καπνιστή του γεύση σε αυτούς τους μοναδικούς μοσχαρίσιους κεφτέδες.
800 γρ. κιμάς μοσχαρίσιος από άπαχη σπάλα, 200 γρ. μπέικον, πολύ ψιλοκομμένο, 2 ξερά κρεμμύδια, τριμμένα, 70 γρ. ψίχα από μπαγιάτικο ψωμί, μουλιασμένη σε νερό και καλά στυμμένη, 1 μέτρια ώριμη ντομάτα, τριμμένη, 2 αυγά, 1 κουτ. σούπας χυμός λεμονιού, 20 φρέσκα φύλλα πλατύφυλλου βασιλικού, ψιλοκομμένα, 80 ml ελαιόλαδο + αρκετό επιπλέον, για το τηγάνισμα, αλάτι, φρεσκοτριμμένο πιπέρι, 3 κουτ. σούπας αλεύρι για το αλεύρωμα
Για να φτιάξουμε κεφτέδες μοσχαρίσιους με μπέικον και βασιλικό, ζεσταίνουμε, σε ένα αντικολλητικό τηγάνι, το μετρημένο ελαιόλαδο σε μέτρια φωτιά και σοτάρουμε το κρεμμύδι για 5 λεπτά, μέχρι να μαλακώσει, αλλά να μην πάρει χρώμα. Αποσύρουμε από τη φωτιά.Αδειάζουμε όλο το περιεχόμενο του τηγανιού σε μεγάλο μπολ και προσθέτουμε τον κιμά, το μπέικον, την ψίχα ψωμιού, την ντομάτα, τα αυγά, τον χυμό λεμονιού, τον βασιλικό και αλατοπίπερο. Ζυμώνουμε καλά τα υλικά για 5-6 λεπτά και πλάθουμε μεγαλούτσικους κεφτέδες, βάρους 40 γρ.Σε ένα μεγάλο αντικολλητικό τηγάνι ζεσταίνουμε 3 εκ. ελαιόλαδο σε δυνατή φωτιά, μέχρι να κάψει, αλλά όχι τόσο ώστε να αρχίσει να αχνίζει. Αλευρώνουμε τους κεφτέδες και τους τηγανίζουμε σε δόσεις για 4-5 λεπτά, μέχρι να ροδίσουν ομοιόμορφα. Τους στραγγίζουμε σε χαρτί κουζίνας και τους σερβίρουμε τους μοσχαρίσιους κεφτέδες ζεστούς.
Κρεμμύδι,Μοσχαρίσιος κιμάς,Ντομάτα